ღვინის ბარები მთელ მსოფლიოში დიდი პოპულარობით სარგებლობს. ბოლო პერიოდში კი მათი სიმრავლე თბილისშიც შეიმჩნევა. საქართველოში, რომელიც ღვინის სამშობლოდ ითვლება, მსოფლიოში საუკეთესო ღვინოებს ასხამენ და ბაზარიც ძალიან დიდია, რთულია მომხმარებელს რამე განსაკუთრებული შესთავაზო. თუმცა, არსებობს რამდენიმე საოჯახო მარანი, სადაც მცირე რაოდენობის ღვინოს აწარმოებენ და მათ განსაკუთრებული გემო და არომატი აქვთ.